CONSILIUL LOCAL AL  MUNICIPIULUI  CRAIOVA

HOTĂRÂREA NR. 178
  Consiliul Local al Municipiului Craiova, întrunit în şedinţa ordinară din data de 26.03.2009; 

  Având în vedere raportul nr. 38122/2009 al Direcţiei Economico – Financiare prin care se propune cedarea obiectului concesiunii aprobată prin Hotărârea Consiliului Local al Municpiului Craiova nr. 71/2002, de la Agenţia pentru Dezvoltare Regională Sud Vest Oltenia către Curtea de Conturi a României şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009; 


În conformitate cu prevederile Legii nr. 213/1998 privind  proprietatea publică şi regimul juridic al acesteia şi Hotărârii Guvernului nr.168/2007 pentru aprobarea Normelor metodologice de aplicare a Ordonanţei de Urgenţă a Guvernului nr.54/2006 privind regimul contractelor de concesiune de bunuri proprietate publică;

În temeiul art.36 alin.2 lit. c coroborat cu alin.5, lit. a,  art.45 alin.3 şi art. 61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă cedarea obiectului concesiunii aprobată prin Hotărârea Consiliului Local al Municpiului Craiova nr. 71/2002, de la Agenţia pentru Dezvoltare Regională Sud Vest Oltenia, către Curtea de Conturi a României

Art.2. Pe data prezentei hotărâri, se modifică în mod corespunzător Hotărârea Consiliului Local al Municpiului Craiova nr. 71/2002 şi contractul de concesiune nr. 236/2003, în sensul înlocuirii concesionarului Agenţia pentru Dezvoltare Regională Sud Vest Oltenia cu Curtea de Conturi a României

Art.3. Se împuterniceşte primarul municipiului Craiova să semneze actul adiţional de modificare a contractului de concesiune nr.236/2003.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Impozite şi Taxe şi Agenţia pentru Dezvoltare Regională Sud Vest Oltenia vor aduce la îndeplinire prevederile prezentei hotărâri. 

